CELEX: C2006/074/53
Language: da
Date: 2006-03-25 00:00:00
Title: Sag T-5/06: Sag anlagt den  9. januar 2006  S Danmark/Kommissionen

25.3.2006   
            
            
               DA
            
            
               Den Europæiske Unions Tidende
            
            
               C 74/28
            
         Sag anlagt den 9. januar 2006 S Danmark/Kommissionen
   (Sag T-5/06)
   (2006/C 74/53)
   Processprog: dansk
   Parter
   
      Sagsøger: Kongeriget Danmark (København, Danmark) [ved: Jørgen Molde, befuldmægtiget]
   
      Sagsøgt: Kommissionen for de Europæiske Fællesskaber
   Sagsøgerens påstande
   
               —
            
            
               Kommissionens beslutning nr. 2005/717 af 13. oktober 2005 om ændring af Europa-Parlamentets og Rådets direktiv 2002/95/EF om begrænsning af anvendelsen af visse farlige stoffer i elektrisk og elektronisk udstyr, for så vidt angår tilpasning af bilaget til den tekniske udvikling (1), annulleres for så vidt angår bilagets punkt 1 og punkt 2 om deca-BDE i polymerer.
            
         
               —
            
            
               Kommissionen tilpligtes at afholde sagens omkostninger.
            
         Søgsmålsgrunde og væsentligste argumenter
   Med den anfægtede beslutning har Kommissionen undtaget stoffet deca-BDE i polymerer fra forbuddet i Europa-Parlamentets og Rådets direktiv 2002/95/EF af 27. januar 2003 om begrænsning af anvendelsen af visse farlige stoffer i elektrisk og elektronisk udstyr (2) (herefter grunddirektivet).
   Den danske regering gør gældende, at den anfægtede beslutning lider af retlige mangler, eftersom Deca-BDE i polymerer er undtaget fra forbuddet i grunddirektivet i strid med betingelserne heri,
   
               —
            
            
               idet en sådan undtagelse ikke er nødvendig af hensyn til den videnskabelige og tekniske udvikling,
            
         
               —
            
            
               idet Kommissionen ikke har undtaget en specifik anvendelse af stoffet fra forbuddet, men i praksis helt generelt har undtaget stoffet i alle anvendelser af polymerer,
            
         
               —
            
            
               idet Kommissionen ikke har dokumenteret, at der ikke findes substitutions- eller eliminationsmuligheder for deca-BDE i polymerer, hvilket der ifølge den danske regering gør, og
            
         
               —
            
            
               idet Kommissionen ikke har foretaget en afvejning af, om den negative miljø-, sundheds- og/eller forbrugerbeskyttelsesmæssige belastning som følge af substitutionen er større end de mulige miljø-, sundheds- og/eller forbrugerbeskyttelsesmæssige fordele.
            
         Den danske regering gør desuden gældende, at Kommissionen har lagt vægt på et ulovligt kriterium, nemlig en generel risikovurdering af det undtagne stof deca-BDE, og at beslutningen lider af en væsentlig formel mangel, idet Kommissionen ikke i tilstrækkelig grad har begrundet, hvorfor den mener, at betingelserne for at undtage deca-BDE i polymerer fra forbuddet i grunddirektivet er opfyldt.
   
      (1)  EUT L 271, s. 48.
   
      (2)  EUT L 37, s. 19.